জিএসটি চালু হয়েছে গতকাল মাঝরাত থেকে। তার পরে শুরু হয়েছে নতুন কর ব্যবস্থা। কেন্দ্র ও রাজ্যের ১৭ টি পরোক্ষ কর উঠে গিয়ে লাগু হয়েছে ১টি কর। ‘এক দেশ এক কর’ ব্যবস্থায় সারা দেশ জুড়েই এক হারেই কর নেওয়া হবে। 
কিন্তু কেমন দেখতে সেই নতুন রসিদ। আগে রসিদে জিনিসপত্র ও পরিষেবায় বিভিন্ন করের উল্লেখ থাকত। যেমন, ভ্যাট, সার্ভিস ট্যাক্স ইত্যাদি।
এ বার সেই জায়গায় লেখা থাকবে এসজিএসটি ও সিজিএসটি। এসজিএসটি অর্থাৎ স্টেট গুডস অ্যান্ড সার্ভিসেস ট্যাক্স এবং সিজিএসটি অর্থাৎ সেন্ট্রাল গুডস অ্যান্ড সার্ভিসেস ট্যাক্স।
রাজ্যের জিএসটি কতটা ও কেন্দ্রের জিএসটি কতটা, তার উল্লেখ থাকবে। একটি বিশেষ ফর্মুলার মাধ্যমে জিএসটি থেকে আদায় করা টাকা ভাগ হবে কেন্দ্র ও রাজ্যগুলির মধ্যে।
এই ব্যবস্থা পুরোটাই কম্পিউটারাউজড হওয়ায়, কোনও দোকানদারের পক্ষে বেশি দাম ক্রেতা বা গ্রাহকের থেকে নেওয়া একটু অসুবিধার। 
দেখে নিন নতুন রসিদ দেখতে কেমন হবে। 

সেখানে দোকানের বা ব্যবসায়ীর জিএসটি নম্বরও লেখা থাকবে।

কোনও কোনও দোকান নাকি আলাদা করে জিএসটির পরিমাণ উল্লেখ করছে না বিলে। একেবারে দামের সঙ্গেই মিশিয়ে দিচ্ছে করের পরিমাণ।

আমরা অবশ্য অনেক সময়েই রসিদে করের পরিমাণ দেখি না। তবে নতুন কর ব্যবস্থা চালু হওয়ায়, এখন হয়ত নজর করতে পারি কত জিএসটি দিচ্ছি আমরা।